Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Cristina Ibarrola Guillén andreak egindako galderaren erantzuna, Foru Diputazioak emana, ospitale publiko eta pribatuetan Covid-19a duten gaixoentzat bideratutako oheen gehieneko ahalmenari buruzkoa. Galdera 2020ko maiatzaren 12ko 52. Nafarroako Parlamentuko Aldizkari Ofizialean argitaratu zen.

Iruñean, 2020ko ekainaren 3an

Lehendakaria: Unai Hualde Iglesias

ERANTZUNA

Navarra Suma talde parlamentarioari atxikitako foru parlamentari Cristina Ibarrola Guillén andreak idatzizko galdera aurkeztu du (20PES-00071), Covid-19a duten gaixoentzat ospitale publikoetan eta pribatuetan bideratutako oheen gehieneko ahalmenari buruzkoa. Hona Nafarroako Gobernuko Osasuneko kontseilariak horri buruz helarazten duen informazioa:

Honekin batera txosten xehakatua bidaltzen da, kritikoen nahiz arrunten unitateetan oheek duten erabilerari buruzkoa, Nafarroako Foru Komunitateko ospitale publiko nahiz pribatuetan.

Jasotzen diren aldagaiak honako hauek dira:

1. Oheen egoera

• Erabilgarriak

• COVID-19a dutenek okupatuak

• COVID-19az bestelakorik dutenek okupatuak

2. COVID-19aren kasuen senda-agiriak azken 24 orduetan

Hori guztia, ohe hauetarako: Arnasgailudun unitate kritikoak/Arnasgailurik gabeko unitate kritikoak/Ospitaleratze arruntak/Etxeko ospitaleratzea (Ministerioak ez zituen azken horiek eskatu)

Eransten den informazioa bat dator Osasun Ministerioari egunero eta homogeneoki bidalitakoarekin.

Barne harturiko epea doa martxoaren 27tik (parametro ezberdinetarako baliozkoturiko informazioa, estatu-mailan konparagarria) maiatzaren 28ra arte.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2020ko maiatzaren 28an

Osasuneko kontseilaria: Santos Induráin Orduna

(Oharra: Aipatu informazioa kudeaketa parlamentarioko Ágora sisteman dago eskuragarri).